hu hu hu de hu hu de hu fr sk hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu
A gerincsérv okai, tünetei és kezelése - Fájdalomközpont
1015 Bp. Ostrom utca 16. 1149 Bp. Csömöri út 18.
Rendelőnk hétfőtől-péntekig 8:00 - 20:00 között érhető el!
A gerincsérv (más néven porckorongsérv) alapvetően a csigolyák közötti porckorong kitüremkedése, ami sok esetben a derékfájás okozója lehet. Fajtái elkülöníthetőek akár a fájdalom helye (nyaki-, háti- és ágyéki szakasz), akár súlyossága szerint is.
Gerincsérv - idegbecsípődés - okai
A porckorong kettős állományból épül fel. Egyik a magját képező kocsonyás anyag, másik a kocsonyát körbevevő rostos gyűrű. Amikor a kopott, alacsonyabb folyadéktartalmú porckorongok nagy terhelés (rossz mozdulat, emelés, bemelegítés nélküli, intenzív edzés vagy hosszú távú fokozott megerőltetés, mint az ülő munka) hatására gyengülnek, ezek a gyűrűk átszakadhatnak. Ekkor a benne lévő kocsonyás anyag elvándorolhat, kitüremkedhet a csigolyák között kilépő gerincidegek irányába, így az idegek nyomás alá kerülnek, "becsípődnek", és ekkor alakul ki a porckorongsérv.
A porckorongsérv kiszakadás nélkül is fájdalmat okoz, egyrészt az érintett területen, másrészt kisugárzóan, nyaki sérv esetében a karokban, ágyéki sérvnél a lábakban, a fenékben.
A gerincsérv tünetei jellemzően attól függenek, hogy hol alakul ki a porckorongsérv, mely kilépő idegek kerülnek nyomás alá. A tünetek a nyomás alá kerülő idegek mentén kisugárzó fájdalom, mely intenzitása a nyomás erősségétől függően változik.
Az ülő életmód következtében egyre többen érzik a nyaki gerincszakasz fájdalmát, amihez kényelmetlen, nehéz mozgás is társul. A tünetek súlyosbodásához később már becsípődések is lehetnek egy-egy hirtelen mozdulattól, míg végül akár sérv is kialakulhat a gerinc ezen szakaszán is.
A nyaki gerincsérv tünetei lehetnek zsibbadások, fájdalmak, izomgyengeségek a test más részein is, illetve tünete a felső végtagokba sugárzó fájdalom, ami az idegek nyomása miatt alakul ki.
Ágyéki gerincsérv - isiász
Az isiász – más néven ülőideg-gyulladás, ülőidegzsába – a modern kor, vagyis az ülő ember betegsége, gyakran lumbágóként is nevezik. Nevét az emberi szervezet leghosszabb idegéről, a nervus ischiadicus nevű ülőidegről kapta. Az isiász nem önálló kórkép, hanem a gerinc deréki szakaszából eredő fájdalmas tünetek együttese, amelynek okai szerteágaznak.
Az isiász fájdalomjellemző lefutása: derék - farpofa, aló, része - comb hátsó fele - térd külső oldala - külső boka, azonban nem minden esetben terjed végig a fenti vonalon. Súlyosságtól függően "megállhat" fentebb is. Jellemező rá, hogy a fájdalom provokálható: tüsszentéssel, köhögéssel, orvosi műfogásokkal. Minden olyan esettel, amikor az ideg nyomás alá helyezését növeljük.
Mivel az isiász okai egészen különbözőek lehetnek, így a hatékony gyógymódot minden esetben egyedileg kell megtalálni. Sok esetben a lumbágó kezelésére a kombinált terápia célravezető, amely az alábbi elemekre épülhet:
Gyógytorna, gyógymasszázs, amely enyhíti a nyomást az idegeken
Speciális Mckenzie torna a gyulladás miatt letapadt idegeket mobilizálja
Akut szakaszban orvosi javaslatra beválthat a hideg-meleg terápia
A szájon át szedhető gyulladáscsökkentők – nonszteroid és szteroid készítmények – gyors, hatékony enyhülést hozhatnak
Helyi, célzott gyulladáscsökkentő injekcióval pontosan a fájdalom eredőjéhez juttatható a hatóanyag
Természetes hatásmechanizmusú kezelések is segíthetnek, mint az orvosi kollagén injekció vagy a lökéshullám terápia
Azonban ha kiderül, hogy porckorongsérv áll a fájdalom hátterében, ezt a betegséget kell kezelni a hátfájás tartós megszüntetésének érdekében, végső esetben akár műtéttel.
A degeneratív porckorong betegség (degenerativ disc disease- DDD) elsősorban hát-, derék- és nyakfájdalmat eredményezhet, de ennek megélése kifejezetten személyfüggő. Vannak, akik alig éreznek kellemetlenséget, másokat ugyanaz a porckárosodás komolyan akadályoz a tevékenységükben.
A fájdalom jelentkezésének helye attól függ, melyik porcot érinti a károsodás. Ha a nyaki gerincnél elhelyezkedő porckorongok egyike az érintett, ez okozhat kisugárzó fájdalmat a nyakban és a karban is, míg ha az alsó háti szakaszban van a kopás, a hát, a tompor és a lábak is fájhatnak. A fájdalmat gyakran fokozzák bizonyos mozdulatok, mint a lehajlás vagy a törzsfordítás, de néhány esetben, a karban és a lábban zsibbadás és bizsergés is jelentkezhet.
Mikor jó a fájdalomra a meleg?
Hideg vagy meleg? Nedves vagy száraz? Mikor használ a mozgásszervi fájdalmaknál a meleg terápia és hogyan érdemes alkalmazni azt? Ezekre a kérdésekre válaszolt dr. ...
A gerincsérv kezelése súlyosságtól függ. Enyhe esetben - még kiszakadás előtt, pusztán kitüremkedésnél - a konzervatív kezelés alkalmazható, súlyos esetben - kiszakadt gerincsérvénél - a műtéti kezelés. Az utóbbi esetében is fontos a rehabilitáció során a konzervatív kezelések alkalmazása. A gerincsérvvel járó erős hátfájdalmat csillapítani kell, és meg kell szüntetni azt az állapotot, amelyben a porckorong nyomás alatt tartja a mellette futó idegeket. A természetes fájdalomcsillapítás kombinálva műtéti beavatkozással és/vagy gerinctornával eredményesen mérsékli a fájdalmat, elősegíti a felépülést.
A probléma okának feltárása és orvoslása után kiemelten fontos a mozgásterápia, gyógytorna: az izomdiszbalanszok helyreállítása és a tartáskorrekció, azaz a helyes testtartás megtanítása és az izmok megerősítése.
Akut szakban alkalmazható gyógymódok
helyi célzott gyulladáscsökkentő injekció
akupunktúra, mely segít az izomfeszülések oldásában, a keringésjavításban és a gyulladáscsökkentésben
Krónikus szakban alkalmazható gyógymódok
gyógytorna, McKenzie torna, manuálterápia
Kiszakadt gerincsérvnél egyetlen megoldás a gerinc műtéti megerősítése.
Jelentkezzen be gerincsérv kivizsgálásra
traumatológus, sportorvos, hialuronsav specialista
Dr. Selyem Réka MSc
gyógy- és sportmasszőr, fizikoterapeuta, SMT sportmanuálterapeuta, neuro-ortopédiai manuális terápia,
Visszalépés az előző oldalra...
Ez a weboldal sütiket (cookie) használ a látogatói élmény javítása érdekében, releváns hirdetések jelenítése, küldése miatt és az oldal forgalmának elemzése céljából. A sütik az Ön böngészojében tárolódnak, segítségükkel tudunk személyre szabott szolgáltatásokat nyújtani. A sütik beállítását Ön bármikor módosíthatja. Az Uniós jogszabályok értemében, kérjük, hogy az ELFOGADOM gombra kattintva engedélyezze a sütik használatát vagy zárja be az oldalt.
Kérjük mielőtt felteszi kérdését, olvassa el az eddig feltett kérdéseket, és az azokra adott válaszokat ITT.
Hozzájárulok az üzenet megjelenéséhez
Az oldalon feltüntetett árak az ÁFÁ-t tartalmazzák!
Copyright © 2022 • FájdalomKözpont
Tájékoztatjuk tisztelt pácienseinket, hogy a hatályban lévő jogszabályok szerint rendelőinkben továbbra is kötelező a maszk használata mind az ott dolgozók, mind pedig a hozzánk érkező betegek és kísérőik számára. Kérjük szíves megértésüket és az előírás betartását!